

**Predsedniki športnih klubov in društev**

 Velenje, 5. 1. 2017

Zadeva: Vnos podatkov o prireditvah v Koledarček dogodkov

Spoštovani,

na spletno stran Mestne občine Velenje je v okviru Odbora za mestni marketing dodana aplikacija Koledar dogodkov, ki omogoča vpogled v dogodke, ki se izvajajo v našem mestu. Župan Mestne občine Velenje je za ta namen imenoval uredniški odbor, ki bo skrbel za natančen in pravočasen vnos dogodkov v aplikacijo. Podatki o prireditvah se tako kmalu ne bodo več zbirali po običajni poti, temveč bo vpis dogodka v aplikacijo osnova, da bo dogodek vpisan v tiskani verziji Koledarčka prireditev, ki ga izdaja Festival Velenje.

Prosimo vas, da nam vsak mesec najkasneje do 15. v mesecu pošljete osnovne podatke o prireditvah, ki jih v vašem športnem društvu ali klubu prirejate v naslednjem mesecu, in sicer:

* naziv dogodka;
* vabilo na dogodek;
* datum in ura dogodka;
* lokacija in morebitna lokacija v primeru dežja;
* organizator;
* kontaktne informacije (spletna stran, e-mail, telefonska številka);
* opis prireditve (2-3 stavke);
* morebitna vstopnina, prijave.

Podatke prosim pošljite na e-naslov sportnazveza.velenje@gmail.com ali preko navadne pošte na naslov: Športna zveza Velenje (Katka Geršak), Šaleška cesta 3, 3320 Velenje. Na ta način vam zagotavljamo, da bo vaš dogodek objavljen tudi v tiskani verziji Koledarja dogodkov, ki ga vsak mesec pripravlja Festival Velenje.

V primeru, da se za organizacijo dogodka odločite kasneje, ali da gre za kakršnokoli spremembo v zvezi z dogodkom, vas prosimo, da nam spremembo čimprej javite, da popravimo vnos, ki je bil že opravljen.

Le na takšen način in z ažurnim ter natančnim obveščanjem bomo občankam in občanom ponudili na enem spletnem mestu natančno informacijo o vseh prireditvah, ki se dogajajo v Mestni občini Velenje, letni pregled števila dogodkov, ki jih pripravljamo številni organizatorji, in nenazadnje bomo s tovrstnim pravočasnim in natančnim oglaševanjem dogodkov zagotovili večjo obiskanost naših prireditev.

Zahvaljujemo se za sodelovanje in vas prijazno pozdravljamo.

 Saša Sevčnikar,

 vodja Kabineta župana